MINT วิ่งแรง 3% ลุ้นกำไรปกติ Q2 พลิกกำไร รับโรงแรม-ร้านอาหารฟื้น
MINT วิ่งแรง 3% ราคาแตะ 33.50 บ. ลุ้นกำไรปกติไตรมาส 2/65 พลิกกำไร 700 ลบ. รับธุรกิจโรงแรม-ร้านอาหารใน-ตปท.ฟื้นตัวแกร่ง โบรกแนะซื้อ ประเมินราคาเป้า 44 บ.
MINT วิ่งแรง 3% ราคาแตะ 33.50 บ. ลุ้นกำไรปกติไตรมาส 2/65 พลิกกำไร 700 ลบ. รับธุรกิจโรงแรม-ร้านอาหารใน-ตปท.ฟื้นตัวแกร่ง
6 ก.ค. 2565

ผู้สื่อข่าวรายงานว่า วันนี้ (6 ก.ค.65) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 10:39 น. อยู่ที่ 33.50 บาท บวก 1 บาท หรือ 3.08% สูงสุดที่ 33.50 บาท ต่ำสุดที่ 32.50 บาท ด้วยมูลค่าซื้อขาย 229.78 ล้านบาท

ทั้งนี้บล.ซีจีเอส-ซีไอเอ็มบี ระบุในบทวิเคราะห์ (6 ก.ค.65) ปรับเพิ่มคำแนะนำจาก “ถือ” เป็น “ซื้อ” ราคาเป้าหมาย 44 บาท โดยเชื่อวา NHH ซึ่ง MINT ถืออยู่ 94% จะมีผลกาไรในไตรมาส 2/65 จากการฟื้นตัวของการท่องเที่ยวที่แข็งแกร่งในยุโรป เนื่องจากคาดว่าใบสำคัญแสดงสิทธิทั้งสามชุดจะถูกใช้สิทธิในช่วงปี 66-67 อัตราส่วนหนี้สินต่อทุนสุทธิของบริษัทอาจลดลงอย่างมากในอีกไม่กี่ปีข้างหน้า
ส่วน บล.เคจีไอ (ประเทศไทย) ระบุในบทวิเคราะห์ (1 ก.ค.65) ว่า คาด MINT จะกลับมาพลิกมีกำไรปกติที่ 700 ล้านบาทในไตรมาส 2/65 จากเดิมขาดทุนปกติ 3.6 พันล้านบาทในไตรมาส 1/65 และ 3.4 พันล้านบาทในไตรมาส 2/64 ทั้งนี้คาดว่าทั้งธุรกิจโรงแรมและร้านอาหารจะฟื้นตัวขึ้นทั้งคู่ โดยคาดว่า RevPar จะโตขึ้นถึง 266% เมื่อเทียบจากปีก่อน และ 85% เมื่อเทียบจากไตรมาสก่อน ขณะที่ SSSG จะเพิ่มขึ้น 5% เมื่อเทียบจากปีก่อน นำโดยร้านอาหารในประเทศไทย
ทั้งนี้ยังคงมุมมองเชิงบวกต่อแนวโน้มระยะยาวจากการฟื้นตัวของธุรกิจโรงแรม และผลการดำเนินงานของธุรกิจร้านอาหารในจีนที่ผ่านช่วงที่แย่ไปแล้ว ยังแนะนำ “ซื้อ” ราคาเป้าหมาย 44 บาท